cyanic-selkie/wikianc huggingface dataset:
Niklas Kronwall
Kronwallista oltiin kovaa vauhtia tekemässä Detroitin kärkipään puolustajia farmijoukkueen kautta, kunnes hän vahingoitti vuonna 2005 harjoitusleirillä vakavasti polveaan ja edessä oli noin puolen vuoden lepo. Hän tervehtyi juuri ennen Torinon olympialaisia ja oli Ruotsin mukana voittamassa olympiakultaa.
Barrow-upon-Soarin rautatieasema
Barrow-upon-Soarin rautatieasema on rautatieasema Barrow-upon-Soarin kylässä Leicestershiressä. Se sijaitsee Midlandin pääradan varrella.
Barrow’n ensimmäinen asema avattiin 5. toukokuuta 1840. Se sijaitsi 380 metriä nykyisestä asemasta pohjoiseen, ja sen nimi oli aluksi vain Barrow. Se nimettiin uudelleen kahdesti. 1. toukokuuta 1871 se sai nimekseen Barrow-on-Soar ja 1. heinäkuuta 1899 Barrow-on-Soar and Quorn. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja asema suljettiinkin 4. maaliskuuta 1968. Sen tilalle rakennettiin lopulta kuitenkin uusi asema, joka aukesi 28. toukokuuta 1994.
Fordismi
Kansallista kysyntää pyrittiin fordismissa edistämään maksamalla työläisille tarpeeksi suurta palkkaa. Ihmisten tulojen kasvu takasi myös yhteiskuntarauhan. Fordismin katsotaan usein ajautuneen kriisiin 1960- ja 1970-luvun aikana useista syistä johtuen. Yleisesti katsotaan, että globalisaatio nykymuodossaan on yhteensovittamaton fordismin kanssa, ja tämä talouden kansainvälistyminen oli yksi monista tekijöistä fordismin kriisin taustalla.
Tambopatan luonnonpuisto
thumb|Luonnonpuiston papukaijoja Tambopatan luonnonpuisto sijaitsee Perun Amazonilla, Madre de Diosin alueella. Luonnonpuiston ydin on Sandovalin viidakkojärvi jokineen, ja alueeseen pääseekin parhaiten tutustumaan kanootilla. Alueen luonto on monimuotoinen. Nisäkkäistä siellä elää lukuisia apinalajeja sekä uhanalainen jättiläissaukko. Perhosia on toista tuhatta eri lajia. Lisäksi on monia matelijoita kuten kaimaaneja. Alueella on myös runsas linnusto, kuten erilaisia papukaijoja sekä haisukäki.
Nordahl Rolfsen
Sittemmin Rolfsen keskittyi kokonaan kirjoittamistyöhön. Hän kirjoitti historianoppikirjoja, toimitti sarjan lähinnä opettajille tarkoitettuja käsikirjoja Lys over land (1908–1911) ja suunnitteli ja toimitti suurteoksen Norge i det nittende aarhundrede (myös sen 2. painoksen Norge 1814–1914, julkaistu 1913–1915).
TAP Air Portugal
TAP Air Portugalin alueellinen tytäryhtiö, TAP Express, liikennöi Embraerin ja ATR:n valmistamia koneita. Se lentää kotimaan reittejä ja joitakin lyhyen matkan kansainvälisiä reittejä. Yhtiön liikennöijinä toimivat Portugalia Airlines ja White Airways.
Lattianpäällyste
Laminaattilattiat
Laminaattilattiat valtaavat Suomessa alaa muovimatoilta. Lattialaminaatin runko on HDF-levyä ja pinta muovin avulla yhteen laminoituja paperikerroksia. Päällimmäinen kerros on läpinäkyvä kulutuspinta, toiseksi päällimmäisessä kerroksessa on pintakuvio, usein painamalla ja korkopuristuksella aikaansaatu puukuviointi. Lattia toimitetaan lukkopontein varustettuina lankkuina.
FC Jokerit
Seuran toiminnan aloitti liikemies Hjallis Harkimo, joka osti PK-35:n toiminnan ja nimesi seuran FC Jokereiksi. Joukkue pelasi pääsarjatasolla vuodet 1999–2001 ja 2003. Parhaimmillaan seura voitti Suomen cupin vuonna 1999 sekä sijoittui Veikkausliigassa hopealle vuonna 2000. FC Jokerien toiminta lakkautettiin alkuvuonna 2004 ja myytiin HJK:lle.
Toiminnan alku
FC Jokerit asetti tavoitteekseen nousta HJK:n ohi Suomen ykkösseuraksi. Joukkueen päävalmentajana jatkoi Pasi Rautiainen, minkä lisäksi seuraan hankittiin maajoukkuepelaaja Aki Hyryläinen sekä edelliskauden maalikuninkuuden voittanut Matti Hiukka. FC Jokereiden ensimmäinen Veikkausliiga-ottelu päättyi 1–0-voittoon Vaasan Palloseurasta. Jokerit kuitenkin putosi kärjen vauhdista jo alkukesällä, minkä myötä seuraan palkattiin Antti Sumiala. Tämäkään ei auttanut, ja kauden päätyttyä Jokerit sijoittui sarjan neljänneksi. Joukkueen paras maalintekijä oli Matti Hiukka yhdeksällä maalilla. Sijoitus koettiin seurassa pettymyksenä, vaikka Jokerit voittikin kauden päätteeksi Suomen cupin. Joukkue voitti cupin finaalissa FF Jaron maalein 2–1. Kaudella 1999 Jokerit osallistui myös UEFA Intertoto Cupiin, jossa seura selviytyi aina kolmannelle kierrokselle asti. Jokerit putosi jatkosta hävittyään West Hamille yhteismaalein 2–1.
Nilakan alue
Nilakan alue (vesistöaluetunnus 14.73) on Rautalammin reitin valuma-alueessa sijaitseva toisen jakovaiheen alue, jonka pinta-ala on 1 027,88 neliökilometriä. Alueen järvisyys on 19,72 %. Vesistön alueen alarajana on Äyskoski, jonka yläpuolisen valuma-alueen pinta-ala on 2 156,52 neliökilometriä ja sen järvisyys on 17,91 %. Reitin vedet laskevat seuraavaksi Virmasveden alueeseen (14.72).
Ai no wakakusa monogatari
Ai no wakakusa monogatari on yhdysvaltalaisen kirjailijan Louisa May Alcottin Pikku naisia -kirjaan perustuva japanilainen animaatiosarja vuodelta 1987. Sarjan on tuottanut Nippon Animation.
Jeremy Clarkson
Yksityiselämä
Autoharrastajana tunnettu Clarkson on omistanut useita urheiluautoja, joista kalleimpia ovat olleet Ferrari 355 GTS, Mercedes-Benz SL 55 AMG, Lamborghini Gallardo Spyder ja Ford GT. Clarkson sai Fordilta osto-oikeuden yhteen Ford GT:hen. Englantiin autoja tuotiin vain 28 kappaletta ja Ford valikoi ostajat etukäteen varauksen tehneistä runsaasta kahdestatuhannesta ostajaehdokkaasta. Clarkson kuitenkin palautti auton Fordille kuukauden kuluttua toimituksesta. Syyksi hän ilmoitti lukuiset tekniset viat. Muita Clarksonin omistamia autoja ovat muun muassa Volvo XC90 ja Ford Focus. Alfa Romeo on eräs Clarksonin suosikkiautomerkkejä.
Pep Guardiola
Yksityiselämä
Guardiola avioitui toukokuussa 2014 pitkäaikaisen avopuolisonsa Cristina Serran kanssa. Heillä on kolme lasta. Guardiola on kertonut kannattavansa Katalonian itsenäistymistä Espanjasta. Guardiolan äiti Dolors Sala Carrió kuoli huhtikuussa 2020 covid-19-tautiin 82-vuotiaana.
Los olvidados – säälikää heitä
Vastaanotto ja myöhempi arvostus
Suomessa Los olvidados sai teatteriensi-iltansa vasta vuonna 1962 lisänimellä ”säälikää heitä”. Alkuperäisnimi tarkoittaa suomeksi ”unohdetut”.
Pielaveden alue
Kolmannen jakovaiheen alueita ovat seuraavat yhdeksän aluetta tai valuma-aluetta :
Adolf von Baeyer
Johann Friedrich Wilhelm Adolf von Baeyer (31. lokakuuta 1835 – 20. elokuuta 1917), Johann Jacob Baeyerin poika, oli saksalainen orgaanisen kemian tutkija. Hän julkaisi tärkeitä tutkimuksia orgaanisen kemian alalta ja keksi mm. indigon synteesin. Von Baeyer sai Nobelin kemian palkinnon vuonna 1905 työstään edistyneen orgaanisen kemian ja kemianteollisuuden parissa muun muassa väriainesynteesiin ja heteroaromaattisiin yhdisteisiin koskien.
Siellä hän työskenteli etupäässä August Kekulén laboratoriossa ja väitteli Berliinissä 1858. Hän opetti Berliinissä ja Strasbourgissa, ja seurasi Justus von Liebigia Münchenin yliopiston kemian professorina.
VfB Stuttgart
VfB Stuttgart putosi 2. Bundesliigaan kaudeksi 2016–2017 sijoituttuaan edellisellä kaudella 17:nneksi Bundesliigassa mutta voitti 2. Bundesliigan ja palasi kaudeksi 2017–2018 pääsarjaan, josta se keväällä 2019 putosi jälleen toiselle sarjatasolle.
Kerkonjoen valuma-alue
Kolmannen jakovaiheen alueita ovat seuraavat viisi aluetta tai valuma-aluetta :
Vastaesimerkki
Matematiikassa
Matematiikassa vastaesimerkkejä käytetään usein todistamaan mahdollisten lauseiden rajoja. Käyttämällä vastaesimerkkejä osoittamaan, että tietyt arvelut ovat vääriä, matematiikan tutkijat välttävät umpikujiin menemisen ja oppivat miten he voivat muuttaa arvelujaan todistettavissa olevien lauseiden tuottamiseksi.
Filosofiassa
Filosofiassa vastaesimerkkejä käytetään tavallisesti väittämään, että tietty filosofinen asema on väärässä näyttämällä, että se ei ole sovellettavissa joissain tapauksissa. Toisin kuin matemaatikot, filosofit eivät voi todistaa väittämiään kiistattomasti. Toinen filosofi on täten vapaa olemaan eri mieltä ja löytämään vastaesimerkkejä vastaukseksi. Ensimmäinen filosofi voi tietysti väittää, etteivät nämä myöhemmät vastaesimerkit ole sovellettavissa todellisuudessa.
Jom kippur
Rituaali
Rukoileminen aloitetaan kol nidre (kaikki lupauksemme) -rukouksella ennen auringonlaskua ja jatketaan arvit-iltarukouksella. Rukoilua ja Tooran lukemista jatketaan aamulla (šaharit- ja musaf-rukoukset) ja pitkin päivää (minha-rukous). Jom kippurina luetaan usein Joonan kirjaa. Päivä päättyy ne'ila -rukoukseen ja šofarin puhaltamiseen, joka ilmoittaa paaston päättyneen.
Zëri
Historia
Index Kosovan ja Gallup Internationalin vuonna 2006 tekemän mielipidetiedustelun mukaan Zëri oli Kosovon kolmanneksi luetuin sanomalehti. Vuonna 2009 omistajat myivät lehden Remzi Ejupille ja Lazim Destanille.
Facebookin sovellusalusta
Facebook tarjoaa kattavat työkalut mm. erilaisiin käyttäjätilastoihin ja rajapintakutsujen tekemiseen.
Ami Lovén
Ami Lovén, oik. Carl Armas August Lovén (26. elokuuta 1922 Hanko – 19. elokuuta 1982 Espoo) oli suomalainen iskelmälaulaja. Oli mukana myös kahdessa suomalaisessa elokuvassa. Hän toimi 1950-luvun alussa Rallinelosissa sekä vuosina 1970–1983 Kipparikvartetissa Kauko Käyhkön sijaisena. Lovén toimi myös Veikko Huuskosen yhtyeessä ja lauloi Reijo Kallion kanssa. Levytti myös nimimerkillä Antti Rautu.
Golden Sun 2: The Lost Age
Pelaaminen
pienoiskuva|right|Taistelutilanne. Golden Sun 2: The Lost Age-pelissä on samanlainen pelimekaniikka kuin Golden Sun-pelissäkin. Pelaajat keräävät kokemuspisteitä vihollisilta ja nousevat niiden perusteella tasoilla ylöspäin. Pelin maailma muistuttaa muun muassa The Legend of Zelda -pelisarjaa ystävällisine kyläläisineen, mutta pelin taistelumekanismi on Final Fantasy -sarjan vuoropohjaista taistelua, jossa omalla vuorollaan voi joko hyökätä, puolustaa tai käyttää esinettä.
Henkiolennot eli Djinnit
Aina, kun uusi Djinn löytyy, pelaajan täytyy valita, kenelle hahmoista Djinn asetetaan. Djinniä kontrolloivaa sankaria voi vaihtaa, ja se on yleensä kannattavaa, sillä erilaiset yhdistelmät muuttavat hahmon taitoja ja ominaisuuksia.
Luettelo televisiosarjan Huonosti käyttäytyvät miehet jaksoista
Tuotantokausi 4 (1995)
7. jakso: Vieraissa (Playing Away).
Tuotantokausi 5 (1996)
6. jakso: Raha (Rich and Fat).
Johan Banér
Banér tuli Ruotsin armeijan palvelukseen 1615 ja taisteli Kustaa II Aadolfin alaisuudessa Venäjällä, Puolassa, Liivinmaalla ja Saksassa. 1634 hänestä tuli marsalkka, ja vuosina 1634–41 hän johti Ruotsin armeijaa kolmikymmenvuotisessa sodassa. Ruotsin armeija murskattiin Nördlingenin taistelussa 1634, mutta Banér käänsi sodan suunnan voittamalla Wittstockin taistelun 1636. Hän johti Ruotsin armeijan peräytymistä 1637 takaisin Pommeriin ja voitti saksilaiset Chemnitzin taistelussa 1639.
Maastohiihto talviolympialaisissa 1968
Maastohiihdossa oli vuoden 1968 talviolympialaisissa ohjelmassa seitsemän kilpailutapahtumaa, joista neljä miesten ja kolme naisten tapahtumaa. Menestynein maastohiihtomaa oli Norja.
Protokolla
Protokolla määrää henkilöiden keskinäisen arvojärjestyksen valtion lisäksi muissa julkisyhteisöissä kuten kunnissa, seurakunnissa ja yliopistoissa. Kunnallisen protokollan mukaan esimerkiksi luottamushenkilö ja viranhaltijajohto asetetaan järjestykseen seuraavasti: I valtuuston puheenjohtaja (tai pormestari), II hallituksen puheenjohtaja ja III kunnanjohtaja. Sen sijaan seurakunnissa oman perinteensä mukaisesti järjestys on I kirkkoherra, II valtuuston puheenjohtaja ja III neuvoston varapuheenjohtaja.
Günter Eich
Eich oli naimisissa kirjailija Ilse Aichingerin kanssa.
Christopher Robin Milne
Elämäkerta
Milne sairastui neurologiseen lihassairauteen. Hän kuoli 20. huhtikuuta 1996. Kuoleman jälkeen eräässä lehtikirjoituksessa hänen väitettiin olleen ateisti.
Lapin yliopisto
Tutkimus ja yhteistyö
Matkailuntutkimus alkoi Lapin yliopistossa vuonna 1996. Samana vuonna Rovaniemen taide- ja käsiteollisuusoppilaitos (Rotko) liitettiin yliopistoon. Lapin yliopisto vastaa vuonna 2001 perustetun kansainvälisen Arktisen yliopiston hallinnollisesta johtamisesta ja koordinaatiosta.
Herculanum
Herculanum on saanut nimensä tuhoutuneen roomalaisen Herculaneumin kaupungin mukaan. Kaupunki tuhoutui Pompejin tavoin Vesuviuksen purkauksessa vuonna 79. Herculanumin kirjainmuodot perustuvat tuolta ajalta peräisin oleville papyrukselle kirjoitetuille kursiivikirjaimille, ja se koostuu pelkistä suuraakkosista. Herculanum on luonteeltaan epämuodollinen ja hienostunut kirjaintyyppi, joka sopii parhaiten otsikoihin.
The Kink Kontroversy
Yhdysvalloissa The Kink Kontroversy julkaistiin erilaisella kannella varustettuna, mutta kappalesisältö oli täysin sama. Italiassa albumi julkaistiin nimellä United Kinksdom samalla kappalesisällöllä.
Korealainen šamanismi
thumb|Mudang eli naispuolinen šamaani rituaalin aikana. Korealainen šamanismi on korealainen uskonto. Šamanismi voidaan käsittää uskontoon liittyvien piirteiden kokonaisuutena tai varsinaisena uskontona, ja Korean tapauksessa puhutaan jälkimmäisestä. Šamaanit ovat vaihtelevasti naisia tai miehiä ja he toimivat tyypillisesti kyläjuhlissa tai kotona pidettävissä istunnoissa. Šamaaneilta odotetaan apua esimerkiksi liittyen huonon onnen tai sairauden parantamiseen, tai esimerkiksi liike-elämässä menestymiseen.
Šamanismin tavat ja piirteet
Korealaiseen šamanismiin liittyy voimakas pluralismi. Šamanismiin on lainattu piirteitä muista uskoista, ja samaan aikaan muut Koreassa harjoitetut uskonnot ovat omaksuneet piirteitä šamanismista. Esimerkkinä tästä ovat šamaanien pyhinä pitämät tuhannet hahmot tai henget, joihin saatetaan lisätä melko vapaasti uusia hahmoja. Niinpä jotkin šamaanit pitävät pyhinä esimerkiksi Neitsyt Mariaa, Jeesusta, Korean entistä presidentti Park Chung-heetä tai Korean sodan aikana vaikuttanutta amerikkalaiskenraali Douglas MacArthuria.
Emo rap
Emo rap lähti nousuun vuoden 2018 aikana, ja kuuluisimpia genren artisteja ovat muun muassa Lil Uzi Vert ja edesmenneet artistit Lil Peep, Juice WRLD ja XXXTentacion.
Vern Law
pienoiskuva|Vern Law vuonna 1965.Vernon Sanders ”Vern” Law (s. 12. maaliskuuta 1930) on yhdysvaltalainen baseballsyöttäjä. Hän pelasi MLB:ssä vuosina 1950–1967 joukkueenaan koko tuon ajan Pittsburgh Pirates.
Kiantajärven reitin valuma-alue
Kiantajärven reitin valuma-alue (vesistöaluetunnus 59.5) on Oulujoen vesistössä sijaitseva ensimmäisen jakovaiheen valuma-alue, jonka pinta-ala on 3 427,58 neliökilometriä, ja josta 3 343,34 neliökilometriä kuuluu Suomen puolelle ja 84,24 neliökilometriä kuuluu Venäjän puolelle. Alueen järvisyys on 10,16 %. Vesistön valuma-alueen alarajana on Ämmäkosken voimalaitos, jonka yläpuolisen valuma-alueen pinta-ala on 3 427,58 neliökilometriä ja järvisyys 10,16 %.
Heinrich Glarean
Teoksella oli suunnaton vaikutus. Monet myöhemmät teoreetikot kuten Zarlino hyväksyivät 12 moodia. Nykyisin eroa moodien plagaalisen ja autenttisen muodon välillä ei tosin enää pidetä merkityksellisenä, mikä on vähentänyt moodien lukumäärän kuuteen, mutta muutoin Glareanin selvitystä musikaalisista moodeista pidetään vielä nykyäänkin pätevänä.
Dildo (kaupunki)
Dildo on paikkakunta Newfoundlandin saarella, Kanadassa. Se sijaitsee noin sadan kilometrin päässä St. John'sista. Vuonna 2016 paikkakunnalla asui runsas 1 200 ihmistä. Paikkakunnan rannikolla sijaitsee samanniminen saari.
Kolma
Maantiede
Kolman luoteisosissa Hallamäen ja Ryyhtölän liepeillä on Natura 2000 -alueisiin kuuluva Tervaruukinsalo, joka on valtakunnallisesti merkittävä. Se on monimuotoinen harjualue, johon kuuluu myös erilaisia suoalueita. Tervaruukinsalon kasvistoon kuuluu useita harvinaisuuksia. Näistä harvinaisin on taarna, jonka ainoa Sisä-Suomen kasvupaikka on lähteisellä Saarikkolammensuolla. Tervaruukinsalon alueelta löytyy useita muita harvinaisia tai uhanalaisia lajeja, kuten lettovillaa, nuija- ja röyhysaraa ja punakämmekkää. Saarikkolammen lettosuoalueen etelä- ja länsiosat ojitettiin vuonna 1970, mutta suo on ennallistettu kahdessa vaiheessa vuosina 2000 ja 2001. Ennallistaminen on onnistunut kohtalaisen hyvin, ja monet lettojen putkilokasvi- ja sammallajit näyttävät runsastuneen ennallistamisen jälkeen.
Esihistoria
Alueen pysyvästä asutuksesta on merkkejä 1300-luvulta alkaen. Kylän pohjoisosiin kuuluvan Vuorijärven 1987 tehdyssä paleoekologisessa pohjatutkimuksissa löydettiin viljan siitepölyä, joista varhaisimmat ajoitettiin 1300-luvulle. Ensimmäinen havainto rukiista on 1550-luvulta. Vuorijärvi on ollut melko syrjäinen erämaajärvi, mutta tutkimustulokset kertovat kaskeamista tapahtuneen Vuorijärven ympäristössä jo 1300-luvulla ja kuvaavat siten kaskiviljelyksen laaja-alaisuutta Etelä-Savossa.
Aavikkopöllö
Aavikkopöllö (Strix butleri) on keskikokoinen aavikoilla elävä pöllö. Lajin nimesi Allan Octavian Hume Edward Arthur Butlerin kunniaksi 1878.
Toinen Balkanin sota
Sodan jälkeen Bulgarian pääministeri Vasil Radoslavov ryhtyi lähentämään maataan Italian, Itävalta-Unkarin ja Saksan kolmiliittoon, jonka erimielisyydet olivat jo huonot, koska Itävalta-Unkari ei hyväksynyt Romanian hallituksen Bulgarialle esittämiä aluevaatimuksia.
Kiinan taide
Muut taiteet
Kiinalaisia tyylisuuntia etenkin taidekäsityössä ja posliiniesineissä alettiin jäljitellä Euroopassa 1600-luvulta 1800-luvulle asti. Chinoiserie-tyyli levisi 1700-luvulla kaikkialle Eurooppaan, mutta muoti-ilmiö vaikutti etenkin Ranskassa, Alankomaissa, Englannissa ja Saksassa. Chinoiserie vaikutti etenkin rokokootyylin syntymiseen, ja se oli lähtökohtana 1700-luvulla kehittyneelle romanttiselle puutarhatyylille, joka alkoi Englannissa.
Nykytaide
Vuonna 1979 itsenäisten taiteilijoiden ryhmittymä nimeltä Tähdet herätti hämmennystä ja ihailua Kiinassa abstrakteilla teoksillaan ja alastontutkielmillaan. Eräs ryhmän perustajista kirjoitti: ”Jokainen taiteilija on tähti. Jopa suuret taiteilijat ovat tähtiä kosmisesta näkökulmasta. Kutsuimme ryhmäämme Tähdiksi painottaaksemme yksilöllisyyttämme. Se oli suunnattu kulttuurivallankumouksen tappavaa yhdenmukaisuutta vastaan.”
Suurin pudottaja
Toisella tuotantokaudella 2007 juontajana nähtiin ensimmäisellä kaudella kolmanneksi sijoittunut Sini Rantanen. Kauden voitti Virpi Heikkilä, joka sai 25 000 euron voittosumman. Kolmas kausi esitettiin vuonna 2010. Kauden juontajana toimi MTV3:n entinen uutisankkuri Heidi Suomi. Tuotantokaudella kilpailtiin aluksi pareittain, mutta myöhemmin kilpailu muuttui yksilökilpailuksi. Kolmannen kauden voitti Kaisu Romppainen, joka laihdutti yhteensä 52 kiloa.
Marc Lépine
Marc Lépinen tapaus oli suurelta osin vaikuttamassa ensin Kanadan aselakien tiukkenemiseen ja myöhemmin aseiden rekisteröintipakkoon.
Porttiskannaus
SYN-skannaus
Niin sanottu puoliavoin tiedustelutekniikka, jossa TCP-yhteyden vaatimaa kolmivaiheista kättelyä ei edes pyritä viemään loppuun, vaan tiedustelun suorittava työasema odottaa vain vastetta tai sen puutetta lähettämäänsä ärsykeeseen. Tarkoitus on siis saada selville kuunteleeko haluttu määränpääasema haluttua porttia. Tiedusteleva työasema lähettää TCP-paketin SYN-valitsin (engl. flags) asetettuna määränpääaseman tutkittavaan porttiin. Jos määränpääasema kuuntelee porttia ja sallii yhteydet siihen sen tulee lähettää takaisin :n mukaan paketti, jossa on SYN- ja ACK-valitsimet asetettuina. Jos porttia ei sen sijaan kuunnella tulee siihen vastata :n mukaan paketilla, jossa on RESET- ja ACK-valitsimet asetettuina. Jos skannauksen suorittava työasema ei saa mitään vastetta lähettämäänsä ärsykkeeseen tiedetään melko varmasti palomuurin torjuneen paketin tai sitten se on kadonnut matkalla (palomuurit voivat myös hämätä lähettämällä jo aiemmin mainitun RESET/ACK-paketin, jolloin työasema ei voi tietää tässä tapauksessa palomuurin torjuneen skannausta vaan on oletettava tämän tiedon perusteella portin olevan suljettu). Määränpääaseman ollessa tavoittamattomissa yleensä oletusreititin verkossa, jossa määränpääasema sijaitsee tai sijaitsi, vastaa skannaavalle työasemalle ICMP host unreachable -paketilla. Myös suodattava reititin voi estää määränpääaseman portin käytön; tällöin vastauksena saadaan tavallisesti ICMP host unreachable - admin prohibited filter -paketti (riippuen reitittimen suodattimen asetuksista se saattaa auktorisoimattomien tiedustelujen vuoksi hämätä lähettämälläkin ICMP host unreachable -paketin). Riippuen palomuureista ja suodattavista reitittimistä vasteet SYN-skannauksen ärsykkeisiin saattavat siis vaihdella. Nykyään useimmat tunkeutumisenhavaitsemisjärjestelmät (engl. intrusion detection system eli IDS) huomaavat auktorisoimattomat SYN-skannaukset.
ICMP-skannaus
ICMP ei käytä kommunikointiinsa protokollaportteja; ICMP-skannauksen tarkoitus onkin selvittää onko kohdeasema saavutettavissä lähettämällä yleensä kohdeasemaan ICMP echo request -paketti. Kohdeaseman vastaa olemassaolostaan tavallisesti ICMP echo reply -paketilla. Riippuen työasemien välissä olevista palomuureista tai suodattavista reitittimistä vastaukset saattavat kuitenkin vaihdella tai niitä ei saada ollenkaan. Koska ICMP:llä on tietoliikenteessä tärkeä tehtävä muun muassa virhetilanteiden raportoimisessa niin palomuurit tai suodattavat reitittimet usein kuitenkin sallivat ICMP-liikenteen vapaasti lävitseen. Monet haittaohjelmat hyödyntävätkin tätä palomuurien ja suodattavien reititinten ominaisuutta ja saattavat kätkeä käyttämänsä informaation normaalilta näyttävien ICMP-pakettien otsikoihin.
Kalypso
Kalypso on kreikkalaiseen mytologiaan kuuluva nymfi, joka asui Ogygian saarella. Kalypson isänä pidetään Atlasta, Okeanosta tai useimmin Heliosta. Kalypso asui luolastossa ja kulutti aikaansa muiden nymfien kanssa kehräten ja kutoen.
Palomuuri
Palomuurien heikkouksia
Palomuuri ei myöskään kykene suodattamaan esimerkiksi IPSec-salattua liikennettä, josta ei näy kohdeporttia tai välttämättä edes kohdekonetta. Tämän takia salattu VPN-liikenne pyritään viemään erilliselle eteisverkolle, josta se voidaan viedä vielä salaamattomanakin palomuurin läpi uudelleen.
Suolayrtti
Elinympäristö
Suolayrtti luokitellaan suolaisen kasvupaikkansa vuoksi suolakkokasviksi eli halofyytiksi.
Käyttö
Suolayrttiä on aikaisemmin käytetty soodan valmistamiseen. Sitä on myös lisätty salaatteihin.
Mika Pohjonen
Ura
Pohjonen aloitti lauluopinnot Päijät-Hämeen konservatoriossa vuonna 1988 opettajanaan Kalevi Koskinen. Hän voitti tangokuninkuuden vuonna 1992 ollessaan 19-vuotias. Muutaman vuoden viihdeuran jälkeen Pohjonen lauloi Kansallisoopperan kuorossa vuosina 1998–2002. Vuonna 2002 hän voitti Kangasniemen laulukilpailun ja sijoittui kolmanneksi Lappeenrannan laulukilpailussa.
Yksityiselämä
Laulajanuran lisäksi Pohjonen työskentelee autojen maahantuojana.
Freeza
Tekniikat
thumb|150px|Ensimmäisessä muodossaan oleva Frieza tuhoaa planeetta Vegetan valtavalla Supernovalla Kuolonpallo on Freezan erikoishyökkäys, jota hän käyttää yleensä tuhotakseen kokonaisen planeetan tai viimeisenä keinonaan tuhota vihollinen. Freeza kohottaa etusormensa ja keskittää sormen yläpuolelle energiaa. Kuolonpallo muistuttaa punamustaa kuuta. Kun pallo on valmis, Freeza laskee sormensa, ja Kuolonpallo lentää kohteeseensa.
Kyläneidonkieli
Varsi, lehdet ja juuri
Kyläneidonkieli kasvaa 30–90 senttimetriä korkeaksi. Varsi on tanakka, haaraton tai tyveltä haarova ja karkeakarvainen. Yksisuoniset lehdet ovat kierteisesti ja vaihtelevat muodoltaan suikeista tasasoukkiin. Juuri on sinipunainen ja värjäävä.
Levinneisyys
Suomessa kyläneidonkieltä tavataan Etelä-Lappia ja Kainuuta myöten. Etelä-Suomessa laji on vakiintunut uustulokas, pohjoisempana se on satunnainen uustulokas. Levinneisyysalue on kuitenkin koko Suomessa laikukkainen.
Niobium
Historia
Vaikka de Marignac kykeni tuottamaan niobiumia laajemmassa mittakaavassa jo vuonna 1866, niin vasta 1900-luvun alussa niobiumia alettiin käyttää kaupallisesti. Ensimmäisiä sovelluksia oli hehkulampun hehkulanka. Siihen sitä ei kuitenkaan käytetty kauan, sillä niobium korvattiin pian volframilla, koska sillä on korkeampi sulamispiste.
Esiintyminen
Kaksi suurinta pyroklooriesiintymää löydettiin vuonna 1950 Brasiliassa ja Kanadassa, ja molemmat maat ovat yhä suurimpia niobiumin mineraalien tuottajia. Suurimmat esiintymät omistaa CBMM (Companhia Brasileira de Metalurgia e Mineração) ja Anglo American plc (tytäryhtiönsä Mineração Catalão kautta). Kaiken kaikkiaan nämä kaksi brasilialaista kaivosta tuottavat noin 75 % koko maailman tarjonnasta. Laajoja hyödyntämättömiä resursseja sijaitsee mm. Nigeriassa, Kongon demokraattisessa tasavallassa, Tansaniassa, Malawissa, Australiassa, Afganistanissa ja Venäjällä.
Viherlaakso
Viherlaakso on kaupunginosa Espoossa, joka sijaitsee Kauniaisten, Lippajärven, Lähderannan ja Karakallion naapurissa, Leppävaaran länsipuolella, Turuntien varressa. Viherlaakson postinumero on 02710.
Kemiallinen kaasufaasipinnoitus
Kylmäseinämäreaktorit
Kylmäseinämäreaktorissa pinnoitettavaa kasvualustaa lämmitetään suoraan induktion tai säteilylämmityksen avulla samalla, kun muu reaktori pysyy viileämpänä. Pinnoitusreaktiot tapahtuvat suurimman lämpötilan alueella, jolloin ne keskittyvät kasvualustalle kammion seinämien sijasta. Tietyt kylmäseinämäreaktorit soveltuvat jatkuvaan käyttöön. Esimerkiksi TiO2-päällysteisiä aurinkokennoja sekä boori-fosfori-silikaattilasilla passivoituja puolijohteita valmistetaan kylmäseinämäreaktoreissa. Paineet vaihtelevat yleensä 130–101 325 Pa (1 Torr – 1 atm) välillä.
Laserpohjainen kaasufaasipinnoitus
Laserpohjaisessa kaasufaasipinnoituksessa halutun reaktion vaatima energia tuotetaan laserilla eli koherentilla, yhden aallonpituuden suurienergiaisella fotonisäteellä. Laserin aallonpituus on sellainen, etteivät kaasumolekyylit ota siltä vastaan energiaa, tai ottavat sitä vain vähän. CVD-reaktio tapahtuu laserin kuumentaessa kasvualustaa ja reaktio on rajattu vain laserin lämmittämälle alueelle. Laser-CVD käy samoille materiaaleille kuin perinteinen terminen CVD:kin. Käytetyt laserit ovat yleensä joko argon- tai krypton-lasereita, aallonpituudeltaan 476–647 nm. Kokeellisia sovelluksia menetelmälle ovat esimerkiksi sisuksettomien boori- ja piikarbidikuitujen valmistus. Menetelmällä on pyritty valmistamaan korkean suorituskyvyn nanokokoluokan jauheita. Menetelmä on myös vielä koevaiheessa.
Kemiallinen leijupetikaasufaasipinnoitus (fluidized bed CVD)
Menetelmä kehitettiin 1950-luvun lopussa ydinpolttoainepartikkelien pinnoittamiseksi käytettäväksi korkean lämpötilan kaasujäähdytteisissä reaktoreissa. Pinnoitettava polttoaine oli uraani-toriumkarbidia, joka pinnoitettiin pyrolyyttisellä hiilellä ja piikarbidilla ydinfission tuotteiden hillitsemiseksi. Hiili saadaan propaanin (C3H8) tai propyleenin (C3H6) hajoamisesta 1 350 °C:ssa tai metaanin (CH4) hajoamisesta 1 800 °C:ssa, piikarbidille käytetään prekursoria metyylitriklorosilaani (CH3SiCl3). Muita tällä menetelmällä kerrostettuja yhdisteitä ovat zirkoniumkarbidi, hafniumkarbidi ja titaanikarbidi käyttäen reagoivina aineina metallien klorideja sekä jotakin hiilivetyä, esimerkiksi titaanikarbidin tapauksessa aineet ovat TiCl3 ja propyleeni.
Polypii
Polypii eli monikiteinen pii on tärkeä tietotekniikassa ja aurinkokennoissa käytetty materiaali. Osakiteinen pii valmistetaan joko trikloorisilaanista (SiHCl3) tai silaanista (SiH4), riippuen valmistusmenetelmästä. Tunnetuin valmistusmenetelmä on Siemens-prosessi, josta on kaksi eri variaatiota. Vanhalla Siemens-prosessilla saadaan puhtainta monikiteistä piitä, jonka puhtaus voi olla jopa 99,9999999–99,999999999 %, mutta saanto on pieni. Sitä käytetäänkin puhtauden johdosta pääasiassa elektroniikkateollisuudessa. Siemens-prosessin uudempi versio tuottaa vain 99,9999-prosenttisesti puhdasta piitä, mutta se on tarpeeksi puhdasta aurinkokennoihin ja prosessi kuluttaa paljon vähemmän energiaa. Tällä muunnellulla Siemens-prosessilla tuotetaan 80 % kaikesta piistä maailmassa.
Piidioksidi
Piidioksidia voidaan valmistaa usealla eri valmistusmenetelmällä. Niissä käytetyistä prekursoreista yleisimpiä yhdisteitä ovat silaanin ja hapen sekoitus tai dikloorisilaanin ja dityppioksidin (ilokaasun) sekoitus. Myös pelkkää tetraetyyliortosilikaattikaasua (lyhenne TEOS) voi käyttää tuotteen saamiseksi. Alla reaktiot:
Piinitridi
LPCVD:ssä piinitridin muodostus tapahtuu dikloorisilaanin (SiCl2H2) ja ammoniakin (NH3) reaktiosta alhaisessa paineessa yli 700 °C lämmössä. Tällä menetelmällä saadaan melko paljon tasalaatuista piinitridiä, mutta korkean reaktiolämpötilan takia LPCVD:llä valmistettua piinitridiä ei voi käyttää kaikkein edistyneimpien mikropiirien valmistuksessa. Esimerkiksi ohutkalvotransistorin (TFT) valmistuksessa reaktion lämpötilan pitää olla alle 400 °C. Ongelmana tässä menetelmässä on myös suurien jännitysten syntyminen piinitridikalvoon.
APCVD:llä piinitridin valmistus tapahtuu tetrajodisilaanin (SiI4) ja ammoniakin (NH3) reaktiossa 300–550 °C:n lämpötilassa 750 Torr paineessa. Substraattina toimii puhdas pii. Tällä menetelmällä saadaan korkealaatuista piinitridiä alhaisessa lämpötilassa ja saadussa piinitridikalvossa on vain alhaisia jännityksiä. APCVD on myös halvempi kuin PECVD-prosessi. Alhaisella lämpötilalla (350 °C) APCVD-prosessissa saadaan suuri kasvunopeus, mutta syntyneen piinitridikalvon jodipitoisuus on suuri. Lämpötilaa nostamalla kasvunopeus laskee, mutta jodin määrä vähenee eli puhtaus kasvaa.
Volframi
WF6 + 3 H2 → W + 6 HF
Dasabuviiri
Dasabuviiri (C26H27SN3O5) on aromaattinen orgaaninen yhdiste. Yhdistettä käytetään lääketieteessä hepatiitti C-infektioiden hoitamiseen yhdessä muiden viruslääkkeiden kanssa. Dasabuviiri kuuluu WHO:n laatimaan tärkeimpien lääkeaineiden luetteloon.
Axel Munthe
thumb|Axel Munthe
Ruotsin kuningatar Victoria Baden
Vuonna 1892 Munthe nimitettiin psykologiksi Ruotsin kuninkaalliseen hoviin. Osa-aikaisesti Munthe oli kruununprinsessa Victorian, josta sittemmin tuli kuningas Kustaa V:n puoliso, henkilökohtainen psykologi aina tämän kuolemaan asti vuonna 1930.
Munthen ja Victorian suhteesta ei tiedetä kaikkea, mutta he asuivat samalla Caprin saarella pitkiä aikoja. He rakennuttivat Ruotsin Öölantiin Solidenin linnan.
Kannuksen rautatieasema
Näytelmäkirjailija Gustaf von Numers oli Kannuksen asemapäällikkönä 1907–1913. Hänestä on muistolaatta Kannuksen asemarakennuksen ulkoseinällä.
Gabriel (Ruotsin prinssi)
Kuningas Kaarle XVI Kustaa päätti syksyllä 2019 että prinssi Gabrielilla ja hänen veljellään prinssi Alexanderilla ei ole enää kuninkaalliseen perheeseen kuuluvia oikeuksia, eivätkä he tulevaisuudessa osallistu hovin edustustehtäviin. Heille jo aiemmin myönnetyt herttuoiden tittelit kuitenkin säilyvät.
Amerikanruotsalaiset
Kieli
Amerikanruotsalaiset puhuvat amerikanenglantia ja ruotsia. Vuoden 2000 väestönlaskennassa 67 655 yli viisivuotiasta yhdysvaltalaista ilmoitti puhuvansa ruotsia, tosin kielen osaamisen tasoa ei kysytty. Vuonna 2005 kielen puhujien määrä oli laskenut lukuun 56 324. Suurin osa kielen puhujista on Yhdysvaltoihin hiljattain tulleita. Ruotsin kieli on vaikuttanut amerikanruotsalaisten puhumaan englannin kieleen erityisesti alueilla, joilla heidän määränsä on suuri.
Põhja-Tallinn
Põhja-Tallinn (merkitys suomeksi "Pohjois-Tallinna") on Tallinnan kaupunginosa. Kaupunginosalla on oma hallinto. 1. marraskuuta 2007 kaupunginosan väkiluku oli 55 681. Sen pinta-ala on 17,3 km².
Väestö
Asukasluvun kehitys vuosina 2003–2015;
Saksalaismielinen vastarintaliike Suomessa
AKS:n puheenjohtaja Helasen suunnitelma
Suunnitelman mukaan organisaation johto olisi Tallinnassa, ja yhteyskomitea Suomessa hoitaisi viestinnän, kuljetukset ja etappireitit saksalaisten tuella. Laskeutumisalueet saksalaisten lentokoneille ja purkualueet aluksille perustettaisiin ennakolta. Varsinaisen aseellisen toiminnan hoitaisi alueellinen vastarintaliike, jolle aseet saataisiin saksalaisilta ja mahdollisen Suomen armeijan aseistariisunnan yhteydessä. Mahdollisen miehityksen jälkeen ryhdyttäisiin partisaanisotaan iskemällä ensin miehittäjän viesti- ja huoltoyhteyksiin. Vastarinta sitoisi mahdollisimman paljon miehittäjän joukkoja, kunnes nämä vetäytyisivät eristyksiin suuriin kaupunkeihin. Lopullinen tavoite oli vallata koko Suomi ja myös Itä-Karjala.
Muut saksalaisten hankkeet
SD:n vastarintahanke ei ollut saksalaisten ainoa. 20. vuoristoarmeijakunta komentajanaan Lothar Rendulic esitti 5. syyskuuta 1944 Saksan päämajalle vastarintatoiminnan perustamista. Tilanne oli sen mukaan otollinen aselevon aiheuttaman mielipiteiden jakautumisen takia.
Valkealan jäähalli
Valkealan jäähalli on Valkealan kirkonkylällä, Kouvolassa sijaitseva jäähalli. Halli on rakennettu vuonna 1993, ja se on II-divisioonassa pelaavan Valkealan Kiekon kotihalli. Jäähallissa on katsomot yhdessä sivussa ja kahvio yläkerrassa. Hallissa toimii ValKin lisäksi muun muassa KooKoo sekä taitoluisteluseurat Kouvolan taitoluistelu ja KooKoo Jäätaiturit. Jäähalli sijaitsee Valkealan urheilukeskuksessa, Harjunmäen kupeessa.
Jäähallin omistaa nykyisin Kouvolan kaupunki, mutta halli rakennettiin alun perin talkoovoimin Valkealan kiekon omistukseen ja myöhemmin Valkealan kunta osti rakennuksen itselleen. Valkeala liittyi uuteen Kouvolaan vuonna 2009.
Saksalaismielinen vastarintaliike Suomessa
Neuvottelut tammikuussa 1945 ja Fabritiuksen matka Saksaan
Sukellusveneessä pidettiin neuvottelu, jonka aikana Jansson selosti Suomen tilannetta saksalaisille. Bross esitti, että Suomea varten perustettaisiin pakolaishallitus ja aloitettaisiin sotakorvausteollisuuden sabotaasitoiminta. Pakolaishallituksen johtoon saksalaiset olivat kaavailleet Ruotsiin siirtynyttä professori T. M. Kivimäkeä. Fabritius kieltäytyi molemmista hankkeista, ja lopulta neuvotteluissa päädyttiin hänen kannalleen.
Irtautuminen saksalaisista ja toiminta kevään 1945 jälkeen
Saksan kukistuttua vastarintaliike jatkoi toimintaansa. Suomea ei miehitetty, joten liikkeen pääorganisaatiota aseellisine alueryhmineen ei pantu täytäntöön. Toiminta keskittyi etappireitteihin. Mahdollisesti organisaatio uudistettiin sotien jälkeen.
Keski-Kemijoen alue
Keski-Kemijoen alue (vesistöaluetunnus 65.2) on Kemijoen vesistössä sijaitseva ensimmäisen jakovaiheen alue, jonka pinta-ala on 2 318,87 neliökilometriä. Alueen järvisyys on 5,26 %. Vesistön alueen alarajana on Rovaniemellä joen ylittävä silta, jonka yläpuolisen valuma-alueen pinta-ala on 47 204,32 neliökilometriä ja järvisyys 4,46 %.
Roy Sievers
Sievers oli nelinkertainen All-Star-pelaaja. Hän jatkoi pelaamisen lopetettuaan uraansa valmennus- ja joukkueenjohtotöissä.
Unai Expósito
Unai Expósito Medina (s. 23. tammikuuta 1980 Barakaldo, Vizcaya) on espanjalainen/baskilainen jalkapalloilija, pelipaikaltaan puolustaja.
Rotterdamin suomalainen merimieskirkko
Rotterdamin suomalainen merimieskirkko on Benelux-maiden Suomalaisen Merimieskirkon toimipiste ja Suomen Merimieskirkko ry:hyn kuuluva merimieskirkko Rotterdamissa, Alankomaissa. Merimieskirkossa toimivat myös kauppa, kahvila, kirjasto ja lehtisali sekä puutarhasta löytyvä sauna. Kirkon johtajana toimii Jaakko Heinimäki.
Bordetella
Bordetella on bakteerien suku, joka kuuluu proteobakteerien pääjaksoon. Bordetella-bakteerit ovat pienikokoisia (0,2–0,7 µm) ja gramnegatiivisia kokkobasilleja. Bordetella-bakteereja voidaan lääketieteellisessä diagnostiikassa viljellä kasvualustoilla, mutta niiden kasvuolosuhteet ovat poikkeukselliset.
Rebecca Viitala
Viitalan serkku on näyttelijä Pihla Viitala.
Sirkka Keiski
Kolmiapilan kausi
Vuonna 1967 Keiski liittyi Kolmiapila-trion jäseneksi, jossa hänen lisäkseen lauloivat Iris Rautio ja Oili Vainio. He olivat Keiskin tavoin ehtineet luoda uraa levyttävinä sooloartisteina: Rautiolta oli vuosina 1963–1967 ilmestynyt kuusi ja Vainiolta vuosina 1961–1965 peräti 11 soolosingleä. Kolmiapila levytti kaksi singleä. Näistä ensimmäinen ”Elosalamat” / ”Muistot” levytettiin syyskuussa 1967 ja julkaistiinkin pian sen jälkeen. Singlen a-puoliskon kappaleen oli säveltänyt Toivo Kärki ja sanoittanut Tuula Valkama. Singlen b-puolisko puolestaan oli Vilho Korpelan tekemä kappale, joka oli ensimmäisen kerran levytetty jo vuonna 1929 ja saanut lukuisia uusintaversioita mm. Olavi Virran ja Anja Piipposen tulkitsemina. Tämä valsseja sisältänyt single ei kuitenkaan saanut osakseen järin suurta huomiota. Toisen singlensä ”Sinulle kuuluu lempeni” / ”Missä nyt sä kuljet” Kolmiapila levytti tammikuun alussa 1968. Tällä kertaa ryhmä siirtyi valsseista tangoihin. Singlen a-puolisko oli käännös kappaleesta ”Tuyo es mi amor”, joka oli ehtinyt saada jo lukuisia suomenkielisiä versioita ennen Kolmiapilan levytystä. B-puolella oli Toivo Kärjen ja Tuula Valkaman kappale.
Soolokausi
Kolmiapilan hajottua Keiski palasi soolouralle. Vuonna 1969 Keiski lähti New Joys -yhtyeen kanssa yhteiskiertueelle ja saikin pian lehdistöltä lempinimen "Miss Soul". Keiskin soul-kaudella syntyi myös yksi single ”Mä heräsin” / ”Ei vieläkään”, jolla säestäjänä toimi Soulset.
Muu toiminta
Vuosikymmenen vaihteessa Sirkka Keiski jätti musiikkimaailman ja keskittyi opintoihin. Hän valmistui rakennuspiirtäjäksi ja myöhemmin vielä sisustusarkkitehdiksi. Vuonna 1998 Keiski väitteli taiteen tohtoriksi. Hänellä on ollut oma arkkitehtitoimisto Helsingissä.
Markku Söderström
Markku Söderström (s. 14. elokuuta 1948 Helsinki) on suomalainen näyttelijä. Söderström on tehnyt 39 vuoden työrupeaman Kuopion kaupunginteatterissa, josta jäi eläkkeelle vuonna 2011.
Ura
Poikien jälkeen vuorossa oli television lapsiteatteri. Armeijan jälkeen seurasivat Ylioppilasteatteri ja Ryhmäteatteri. Teatterikouluun ”Södika” haki kahdesti pääsemättä. Myöhemmin hän kuuli teatterikoulun sisäänottajien arvelleen että ”tuo pärjää muutenkin”.
Kunnallispolitiikka
Söderström on ollut kaupunginvaltuutettuna Vasemmistoliiton ja sen edeltäjän SKDL:n ryhmässä Kuopion kaupunginvaltuustossa vuodesta 1981.
Kongruenssi (kielitiede)
Kongruenssin ja rektion ero
Kongruenssissa kongruoiva sana ja korrelaatti ovat samassa muodossa, esim. sijakongruenssissa samassa sijassa, lukukongruenssissa samassa luvussa ja persoonakongruenssississa samassa persoonassa. Rektiossa taas pääsana määrää määritteelleen jonkin muodon. Esim. "tykätä"-verbin rektio on elatiivi, "tykätä jostakin", mutta "tykätä"-verbi ei itse ole elatiivissa. Määrite ei myöskään koskaan vaadi pääsanalleen tiettyä rektiota, vaan suhde on yksisuuntainen. Esim. persoonakongruenssissa taas nimenomaan pääsana eli lauseen pääverbi kongruoi.
Grand Ole Opry
Vuosien varrella lähes kaikki merkittävimmät yhdysvaltalaiset countrymuusikot ovat esiintyneet Grand Ole Opryssa. Heistä mainittakoon muun muassa Hank Williams, Dolly Parton, Garth Brooks, Roy Acuff, Loretta Lynn, Johnny Cash ja Willie Nelson. Myös Elvis Presley on esiintynyt ohjelmassa vuonna 1954.
PlayStation
Kehitys
pienoiskuva|vasen|Ainoa jäljellä oleva prototyyppi alkuperäisestä PlayStationista. thumb|right|Alkuperäinen peliohjain, joka oli saanut vaikutteita Super Nintendon ohjaimesta. Tämä malli korvattiin ensin Dual Analogilla ja sitten [[DualShockilla.]] thumb|right|PlayStationin muistikortti PlayStationin alkujuuret ulottuvat vuoteen 1988 asti. Nintendo oli yrittänyt käyttää levyketeknologiaa Famicomin kanssa, mutta sen kanssa oli ongelmia. Magneettiset levykkeet osoittautuivat huonosti kestäviksi, ja niitä saattoi kopioida helposti. Niinpä Nintendo oli heti kiinnostunut, kun Sonyn ja Philipsin kehittelemän CDROM/XA:n määrittelyt julkaistiin. Tämä CD-ROMin laajennettu formaatti yhdisti äänen, kuvan ja tietokonedatan sekä mahdollisti niiden käytön samanaikaisesti. Nintendo lähestyi Sonya kehittääkseen Super Nintendo Entertainment Systemiin CD-ROM-laajennuksen, jota silloin kutsuttiin nimellä ”SNES-CD”. Sopimus syntyi, ja työt alkoivat.
Sony suunnitteli myös toisen Sony-merkkisen konsolin kehittämistä, joka olisi Nintendon kanssa yhteensopiva mutta myös paremmin kodin viihdekeskukseksi sopiva. Uusi konsoli käyttäisi sekä SNESin moduuleita että uutta CD-formaattia, jonka Sony suunnittelisi. Tätä formaattia käytettäisiin myös SNES-CD-levyissä, mikä vahvistaisi Sonyn hallitsevaa asemaa Nintendon johtavasta asemasta huolimatta videopelimarkkinoilla.
Nintendon ilmoitus oli järisyttävä. Se oli yllätys messuvieraille (Sony oli juuri edellisenä yönä esitellyt yhteistyöprojektia nimellä ”Play Station”), ja japanilainen yleisö piti sitä petoksena: japanilaisessa bisneskulttuurissa oli ennenkuulumatonta, että japanilainen yhtiö hylkäisi maanmiehensä ja lähtisi eurooppalaisten kelkkaan.
Kennelyskä
Kennelyskän tärkeimmät aiheuttajat
Bordetella bronchiseptica -bakteeri on tärkein kennelyskän aiheuttajista. Se voi aiheuttaa taudin oireet ilman edeltävää tai samanaikaista virustartuntaa. Bakteeri on myös ainoa taudinaiheuttaja, jonka on todettu aiheuttavan kennelyskälle tyypilliset oireet sekä kokeellisesti että luonnonoloissa. Bordetella bronchiseptican aiheuttaman hengitystietartunnan itämisaika on 1–8 päivää. Bakteeri pystyy kiinnittymään henkitorven ja keuhkoputkien värekarvoihin sekä lisääntymään hengitysteiden limakalvoilla. Se kykenee myös tunkeutumaan solujen sisään. Solujen sisällä bakteeri on osin suojassa elimistön puolustusjärjestelmältä, mikä vaikeuttaa sen torjumista. Tartunnan saanut koira voi erittää bakteeria hengitystie-eritteisiin useita viikkoja, vaikka sillä ei olisikaan oireita. Bakteerit erittävät elimistölle haitallisia aineita, jotka vaurioittavat hengitysteiden pintasolukkoa sekä puolustusjärjestelmän soluja. Hengitystieoireet ovat seurausta näistä vaurioista. Samanaikainen virus- tai muu bakteeritartunta pahentaa oireita.
Kennelyskästä kärsivien koirien hengitysteistä on eristetty useita eri viruksia, kuten koiran parainfluenssa-, adeno- ja penikkatautiviruksia. Koiran parainfluenssavirus voi olla kennelyskän alkuvaiheessa merkittävässä osassa, koska virustulehduksen aiheuttamat vauriot hengitysteissä voivat edesauttaa bakteeritulehduksen kehittymistä. Yksinään se aiheuttaa yleensä vain lieviä tai oireettomia tulehduksia. Parainfluenssavirus lisääntyy hengitysteiden pintasolukossa. Tartunta leviää helposti koirasta toiseen virusten saastuttaman hengitysilman mukana. Tartunnan itämisaika vaihtelee (1–14 päivää). Vaikka selviä oireita ei välttämättä ole, tulehdus hengitysteissä kestää parin viikon ajan. Yhdessä B. bronchiseptica -bakteerin kanssa oireet ovat pelkkää virustulehdusta vakavammat ja tyypilliset kennelyskälle.
Sabotage (Beastie Boysin kappale)
Aiheesta muualla
Beastie Boys - Sabotage musiikkivideo Youtubessa
Sammy Sosa
thumb|right|Sammy Sosa Samuel ”Sammy” Peralta Sosa (s. 12. marraskuuta 1968) on Dominikaanisessa tasavallassa syntynyt baseballpelaaja. Hän aloitti Major League -uransa 16. kesäkuuta 1989.
Penaatit
Penaatit olivat kotijumalina roomalaisen uskonnon erikoisuus. Yhdessä muiden jumalien kanssa niiden uskottiin suojelevan taloa ja sen asujaimistoa. Penaatit olivat vastuussa tulisijasta ja varastohuoneesta – ne vahtivat, ettei hiillos päässyt sammumaan eivätkä rotat tunkeutumaan maustevarastoon. Nämä kotihenget myös innoittivat ruoanlaittajaa valmistamaan maukkaampia aterioita.
Bakeliitti
Bakeliitti on belgialaisamerikkalaisen kemistin Leo H. Baekelandin (1863–1944) vuonna 1907 keksimä ensimmäinen täysin keinotekoinen polymeeri, fenoliformaldehydihartsi, joka luokitellaan muoviksi. Sitä valmistetaan kondensaatioreaktion avulla kuumentamalla fenolia ja formaldehydia katalyytin läsnä ollessa.
Jääsjärven alue
thumb|Jääsjärven alueJääsjärven alue (vesistöaluetunnus 14.82) on Sysmän reitin valuma-alueessa sijaitseva toisen jakovaiheen alue, jonka pinta-ala on 332,01 neliökilometriä. Alueen järvisyys on 28,41 %. Vesistön alueen alarajana on Jääsjärven luusua, jonka yläpuolisen valuma-alueen pinta-ala on 1 420,81 neliökilometriä ja sen järvisyys on 25,96 %. Reitin vedet laskevat seuraavaksi Nuoramoisen alueeseen (14.81).
Rautaveden alue
Kolmannen jakovaiheen alueita ovat seuraavat kahdeksan aluetta tai valuma-aluetta :
Presidentti
Euroopan ensimmäinen presidentti oli Ranskan toisen tasavallan presidentti 10. joulukuuta valittu ja 20. joulukuuta 1848 virkavalan vannonut Napoleon Bonaparten veljenpoika Ludvig Napoleon, josta tuli 2. joulukuuta 1851 keisari Napoleon III. Ranskan ensimmäinen tasavalta oli vielä käyttänyt roomalaista järjestelmää, jossa johtajana olivat konsulit. Ensimmäinen presidentti Aasiassa oli Kiinan tasavallan presidentti Sun Yat-sen 1912.
Afrikan ensimmäinen presidentti oli Liberian presidentti Joseph Jenkins Roberts 1848–1855 ja 1872–1874. Syy Liberian varhaiseen tasavaltalaisuuteen on se, että Liberia on perustaltaan yhdysvaltalaistyylinen maa, koska se perustettiin lähinnä kveekareiden pyrkimyksistä tarjota kotimaa Afrikkaan palaaville entisille orjille.
Pandora
Pandora (kreikk. pan, kaikki ja doron, lahja) on kreikkalaisessa mytologiassa maailman ensimmäinen nainen. Zeus halusi rangaista ihmiskuntaa ja Prometheusta tulen viemisestä ja käski Hefaistoksen muotoilla Pandoran savesta.
AdventureQuest
Useat Artix Entertainmentin kehittämistä peleistä ovat yhteneväisiä AdventureQuestin kanssa. Dragonfable (2006) sijoittuu aikaan viisi vuotta ennen Adventure Questia, ja siinä on myös osittain samoja henkilöhahmoja. MechQuest (2007) taas sijoittuu 5 000 vuotta aikaisempaan ajanjaksoon. MechQuest kuitenkin eroaa hieman kahdesta aiemmasta, sillä siinä teknologia on etusijalla. AdventureQuest Worlds (2008) mahdollistaa moninpelin.
Bolesław Bierut
thumb|right|Bolesław Bierutin patsas. Bolesław Bierut (18. huhtikuuta 1892 Lublin, Puola – 12. maaliskuuta 1956 Moskova, Neuvostoliitto) oli puolalainen kommunistijohtaja ja stalinisti. Hän oli myös Puolan presidenttinä vuosina 1947–1952.
Elämäkerta
Bierut oli syntynyt lähellä Lublinia. Hän suoritti opintonsa Kommunistisen Internationaalin koulussa. Kun Josif Stalin oli lakkauttanut Puolan kommunistipuolueen 1938, Bierut selvisi suuresta vainosta, joka koetteli puolalaisia kommunisteja. Hänet kutsuttiin uuden Puolalaisten työläisten puolueen johtajaksi 1943 ja oli jäsenenä Puolan parlamentissa 1944–1947. Bierut oli Neuvostoliiton työkaluna Puolan kommunistien vallankaappauksessa. Hän oli Puolan kansantasavallan presidenttinä viran olemassaolon ajan vuosina 1947–1952. Hän kieltäytyi järjestämästä kommunistipoliitikkojen oikeudenkäyntejä ennen seuraajansa Władysław Gomułkan syrjäyttämistä puolueen pääsihteerin virasta vuonna 1948. Hän kuitenkin tuomitsi näytösoikeudenkäynneissä toisen maailmansodan sotilasjohtajia kuten kenraali Stanislaw Tatarin, 40 Wolność i Niepodległość (WiN, Vapaus ja Itsenäisyys) -järjestön jäsentä ja kirkon johtajia. Monet vastustajat hänen hallintonsa aikana, kuten "Auschwitzin sankari" Witold Pilecki, tuomittiin kuolemaan salaisissa oikeudenkäynneissä. Bierut kuoli 12.3.1956 ollessaan Moskovassa seuraamassa Neuvostoliiton kommunistisen puolueen 20. puoluekokousta.
Square Enix
Square Enix Holdings Co., Ltd. on japanilainen pääosin videopelien kehittämiseen ja julkaisuun keskittyvä yritys. Yhtiö syntyi, kun keskenään kilpailleet Enix ja Square yhdistyivät huhtikuussa 2003.
Historia
Marraskuussa 2002 Enix ja Square ilmoittivat yhdistymisestään, jonka johdosta yhtiöt toimisivat yhtenä 1. huhtikuuta 2003 alkaen nimellä Square Enix.
Elokuvat
Square Enix omistaa oikeudet kahteen Final Fantasy -sarjaan perustuvaan elokuvaan. Niistä ensimmäinen on Square Picturesin tuottama Final Fantasy: The Spirits Within, joka julkaistiin vuonna 2001. Elokuva ei ollut taloudellinen menestys, ja Enix päätti sen takia lykätä sulautumista tappiota tekevän Squaren kanssa. Vuonna 2005 Square Enix ja Sony Pictures Home Entertainment taas julkaisivat DVD:lle elokuvan Final Fantasy VII: Advent Children. 101-minuuttinen tietokoneanimaatio kuuluu Compilation of Final Fantasy VII -kokoelmaan, ja sen tarina seuraa 2 vuodella Final Fantasy VII:n tapahtumia. Toisin kuin Advent Children, Spirits Within ei suoraan liity mihinkään pelisarjan osaan vaan on oma tarinansa.
Tytäryhtiöt
Square Enixillä on lukuisia tytäryhtiöitä, joita ovat:
Face to Face
Kappaleet
A-puoli B-puoli
Veljeskunta (albumi)
Albumin nimikappaleessa lauloi myös Little Mary Mixup -yhtyeen Kikke Heikkinen.
Raffaello Giovagnoli
thumb|upright|Raffaello Giovagnoli. Raffaello Giovagnoli (13. maaliskuuta 1838 Rooma – 15. heinäkuuta 1915 Rooma) oli italialainen kirjailija.
Bastilji
Hyökkäyksen todellinen syy
Varsinaiset suuret asevarastot oli sijoitettu Bastiljin kellareihin: nyt kasaantui sekalainen väkijoukko - kadunmiehiä, kaartilaisia ja valitsijoita - jotka kahtena joukkona lähtivät rynnäkköön linnaa vastaan.